तुला राशि के नौकरीपेशा लोगों की तरक्की के योग हैं और वृश्चिक राशि वालों को मिल सकती है उपलब्धि
Aaj Ka Rashifal (Horoscope Today) | Daily Rashifal (23rd June 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 23 जून, शुक्रवार को आर्थिक मामलों में मेष राशि वालों का दिन अच्छा है। सिंह राशि के नौकरीपेशा और बिजनेस करने वाले लोगों के लिए दिन अच्छा है। तुला राशि के नौकरीपेशा लोगों की तरक्की के योग हैं
23 जून, शुक्रवार को आर्थिक मामलों में मेष राशि वालों का दिन अच्छा है। सिंह राशि के नौकरीपेशा और बिजनेस करने वाले लोगों के लिए दिन अच्छा है। तुला राशि के नौकरीपेशा लोगों की तरक्की के योग हैं और वृश्चिक राशि वालों कों उपलब्धि मिल सकती है।
कुंभ राशि की महिलाओं को करियर में विशेष सफलता मिल सकती है। मीन राशि वालों के लिए फायदे वाला दिन रहेगा। इनके अलावा कर्क राशि के नौकरीपेशा लोग सावधान रहें। कागजी कामों में गलती हो सकती है। बाकी राशियों के लिए दिन ठीकठाक रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- महत्वपूर्ण फैसले होंगे जो सकारात्मक रहेंगे। अपने काम को नया रूप देने के लिए ज्यादा रचनात्मक तरीके अपनाएंगे। और सफलता भी मिलेगी। खर्चों के साथ-साथ आय में भी वृद्धि होने से संतुलन बना रहेगा अपने पारिवारिक जिम्मेदारियां को भी सहजता से निपटा लेंगे।
नेगेटिव- आलस्य हावी होने से जरूरी काम छोड़ सकते हैं। ससुराल पक्ष के साथ कुछ मनमुटाव की स्थिति बन रही है। ध्यान रखें कि घर की बात बाहर उजागर ना हो, अन्यथा इससे परिस्थितियां और गंभीर हो जाएंगी। युवाओं को अपने गुस्से अथवा बुरी संगत पर नियंत्रण करना होगा।
व्यवसाय- आर्थिक रूप से अच्छा समय है, लेकिन रिटेल बिजनेस में किसी कस्टमर से दिक्कत हो सकती है। कर्मचारियों और साथियों का अच्छा योगदान कार्यक्षेत्र की व्यवस्था को बेहतरीन बनाकर रखेगा। नौकरी में किसी प्रोजेक्ट को लेकर यात्रा हो सकती है।
लव- दांपत्य जीवन सुखद रहेगा। परिजनों का उचित सहयोग तथा स्नेह आप पर बना रहेगा। प्रेम संबंधों में भी नजदीकियां बढ़ेगी।
स्वास्थ्य- सर्वाइकल और मांसपेशियों के दर्द से राहत पाने के लिए व्यायाम और योगा पर जरूर ध्यान दें। तथा उचित आराम भी अवश्य लें।
भाग्यशाली रंग- गुलाबी, भाग्यशाली अंक- 9
वृष - पॉजिटिव- कुछ चुनौतियां रहेंगी, लेकिन आप मेहनत से लक्ष्य हासिल करने में सफल हो जाएंगे। हर काम को प्रैक्टिकल तरीके से पूरा करने की कोशिश कामयाब रहेंगी। संतान पक्ष की तरफ से कोई संतोषजनक परिणाम मिलने से मन में सुकून रहेगा।
नेगेटिव- किसी व्यर्थ के मुद्दे पर विवाद हो जाए तो तनाव न ले और शांति से समाधान ढूंढे। इस समय मेहनत अधिक और लाभ कम जैसी स्थिति रहेगी। परंतु उचित समय का इंतजार करें। वरना अपनी किसी जिद की वजह से आप अपना ही नुकसान कर बैठेंगे।
व्यवसाय- व्यवसायिक गतिविधियां व्यवस्थित रहेंगी। इस समय पारिवारिक बिजनेस से जुड़े काम सफल होंगे, लेकिन नया फैसला न लें। वर्तमान गतिविधियों पर ध्यान दें। नौकरीपेशा लोगों को इच्छा के उलट कोई प्रोजेक्ट मिल सकता है।
लव- पति-पत्नी के बीच कुछ तकरार रहेगी। जो आपस में ही बैठकर सुलझाने से संबंध पुनः मधुर हो जाएंगे। युवाओं की मित्रता में और अधिक प्रगाड़ता आएगी।
स्वास्थ्य- नसों में खिंचाव की वजह से दर्द जैसी स्थिति रहेगी। व्यायाम तथा उचित आराम करना जरूरी है।
भाग्यशाली रंग- पीला, भाग्यशाली अंक- 4
मिथुन - पॉजिटिव- घर में रिश्तेदारों के आगमन से खुशनुमा माहौल रहेगा तथा आपसी विचारों के आदान-प्रदान होने से कुछ नई जानकारियां भी मिलेंगी। धार्मिक तथा आध्यात्मिक गतिविधियों में अभी रुचि बढ़ेगी। अगर कोई सरकारी मामला उलझा हुआ है, तो किसी की मदद से हल हो सकता है।
नेगेटिव- हिसाब-किताब के मामले में भावुक ना बने, वरना अपना ही नुकसान कर बैठेंगे। महिलाएं अपने मान सम्मान को लेकर ज्यादा सजग रहें। यह भी ध्यान रखें कि किसी भी काम को शुरू करने में ज्यादा सोच-विचार करना मौके को हाथ से निकाल दे सकता है।
व्यवसाय- बिजनेस को गति देने के लिए व्यवस्था में थोड़ा बदलाव करना होगा। स्टाफ तथा कर्मचारियों का सहयोग आपके लिए सहायक रहेगा। किसी राजकीय व्यक्ति से भी उचित मदद मिल सकती हैं। विरोधाभासी लोगों से दूरी रखें। 
लव- पति-पत्नी के बीच आपसी संबंधों में नजदीकियां रहेंगी। प्रेम संबंधों में निराशा का मुंह देखना पड़ सकता है।
स्वास्थ्य- शारीरिक और मानसिक रूप से कुछ थकान और कमजोरी महसूस करेंगे। मेडिटेशन, योगा आदि जैसी गतिविधियों पर भी ध्यान दें।
भाग्यशाली रंग- बादामी, भाग्यशाली अंक- 3 
कर्क - पॉजिटिव- अपनी क्षमता के अनुसार ही कामकाज करें और आसान बनाने के लिए नए तरीके अपनाए इससे ज्यादा सफलता मिलेगी। फोन या ऑनलाइन गतिविधियों के माध्यम से कोई खास जानकारी मिलेगी। कलात्मक क्रियाकलापों में भी आपकी रूचि रहेगी।
नेगेटिव- अपना आत्मविश्वास बनाए रखें। दूसरों की जिम्मेदारियां अपने ऊपर ले लेने से आपके व्यक्तिगत कार्य बीच में ही अटक सकते हैं। साथ ही किसी दोस्त या रिश्तेदार का आपके साथ किए गए किसी वादे से मुकरना आपके लिए दुखद रहेगा।
व्यवसाय- व्यवसायिक गतिविधियों में बढ़ोतरी होगी। इस समय मार्केटिंग पर ज्यादा फोकस रहना जरूरी है। लिक्विड आइटम्स का कारोबार करने वालों के लिए लाभप्रद समय है। नौकरीपेशा लोग सावधानी बरते, किसी भी प्रकार की फाइल वर्क मे गलती हो सकती है।
लव- आपसी संबंधों में अहंकार की भावना पनपने से दूरियां आ सकती हैं। युवा अपने प्रेम संबंधों को लेकर गंभीर रहेंगे।
स्वास्थ्य- तनाव और थकान की वजह से आत्मबल व ऊर्जा की कमी महसूस करेंगे। योगा और मेडिटेशन इसका अच्छा इलाज है।
भाग्यशाली रंग- गुलाबी, भाग्यशाली अंक- 7
सिंह - पॉजिटिव- पिछले कुछ समय से चल रहे अतिरिक्त कार्यभार से आज कुछ राहत मिलेगी। अनुभवी तथा प्रभावशाली लोगों का सानिध्य भी मिलेगा, जिससे आपकी विचार शैली में भी सकारात्मकता आएगी। कार्यों में सफलता मिलेगी। 
नेगेटिव- संभव हो तो आज किसी भी तरह की यात्रा न करें तथा अनावश्यक खर्चों पर भी रोक लगाए। दूसरों से मदद की उम्मीद रखने की बजाय अपनी योग्यता पर ही विश्वास रखें। दूसरों के मामले में हस्तक्षेप ना करें, अन्यथा आप किसी मुसीबत में पड़ सकते हैं।
व्यवसाय- बिजनेस की समस्या सुलझ सकती है। बिजनेस में बजट से ज्यादा इन्वेस्टमेंट ना करें। कामकाज और जिम्मेदारियां ज्यादा रहेंगी। पार्टनरशिप में फायदेमंद स्थिति रहेगी। नौकरीपेशा लोगों को योग्यता के हिसाब से अच्छे नतीजे मिलेंगे।
लव- परिवार जनों का आपसी सामंजस्य संबंधों को और अधिक मधुर बनाएगा। तथा घर का वातावरण भी सुखद बना रहेगा।
स्वास्थ्य- थकान का आसान स्वास्थ्य पर रहेगा। कुछ समय अपने आराम के लिए भी जरूर निकालें और स्वास्थ्य के प्रति सजग रहें।
भाग्यशाली रंग- हरा, भाग्यशाली अंक- 2
कन्या - पॉजिटिव- काम और आराम में संतुलन बना कर रखना से सफलता हासिल करना आसान है। फाइनेंस संबंधी दिक्कतों के कारण जो कार्य रुके हुए थे, अब उनमें गति आएगी।वरिष्ठ लोगों के अनुभवों को जरूर आत्मसात करें। अगर लेखन या कला क्षेत्र से जुड़े हुए हैं तो खुद को निखारने का उत्तम समय है।
नेगेटिव- कोई भी विपरीत परिस्थिति आने पर घबराने के बजाय धैर्य और संयम रखें। अगर कुछ गलतियां हो रही है तो घबराने की वजह उन्हें सुधारने की कोशिश करें। युवाओं को मौज मस्ती की अपेक्षा अपने करियर और भविष्य संबंधी योजनाओं पर ध्यान देने की जरूरत है।
व्यवसाय- फूड इंडस्ट्री से जुड़े बिजनेस में फायदेमंद स्थिति बनी हुई है। भविष्य संबंधी योजनाओं को मूर्त रूप देने की भी कोशिश कामयाब रहेगी। कोर्ट केस संबंधी मामलों में ज्यादा ना उलझे, और इन्हें तुरंत ही निपटने की कोशिश करें। ऑफिस में तय नियमों का पालन सख्ती से करना होगा।
लव- वैवाहिक संबंध मधुर रहेंगे।घर के सदस्यों के साथ मौज मस्ती तथा मनोरंजन में भी समय व्यतीत होगा।
स्वास्थ्य- कब्ज और वायु की समस्या से राहत पाने के लिए अपने खान-पान के प्रति लापरवाही ना बरतें। आयुर्वेदिक चीजों का सेवन करना उत्तम रहेगा।
भाग्यशाली रंग- ऑरेंज, भाग्यशाली अंक- 9
तुला - पॉजिटिव- ग्रह स्थिति अनुकूल है। कोई भी फैसला सोच समझ कर लेने से फायदा होगा। कलात्मक कार्यो में भी रुचि बनी रहेगी। जिस काम में हाथ डालेंगे, सफलता प्राप्त होगी। किसी वरिष्ठ की मदद से पुराने झगड़े सुलझ सकते हैं।
नेगेटिव- प्रॉपर्टी की खरीद-फरोख्त संबंधी कार्यो में अधिक लाभ की उम्मीद ना करें क्योंकि ज्यादा पाने की चाह में नुकसान हो सकता है। बिना सोचे-समझे किसी पर भी विश्वास ना करें। युवाओं को अपने करियर से संबंधित सफलता पाने के लिए एकाग्रचित रहना आवश्यक है।
व्यवसाय- बिजनेस में उचित व्यवस्था और तरक्की के लिए कुछ योजनाएं बनाएंगे। इलेक्ट्रॉनिक से संबंधित व्यवसाय में अच्छी कमाई होने की उम्मीद है। नौकरी में टारगेट पूरा करने में सफल रहेंगे तथा तरक्की के भी योग बन रहे हैं।
लव- विवाहित जीवन सुखमय रहेगा। जीवनसाथी का सहयोग आपको अपने कार्य के प्रति एकाग्रता रखने के लिए एनर्जी प्रदान करेगा।
स्वास्थ्य- दांतों से संबंधित कोई भी समस्या होने पर तुरंत इलाज लें। किसी प्रकार का इंफेक्शन हो सकता है। अपना इम्यून सिस्टम मजबूत बनाकर रखें।
भाग्यशाली रंग- क्रीम, भाग्यशाली अंक- 7
वृश्चिक - पॉजिटिव- दिन सुखद व्यतीत होगा। सिर्फ समय बर्बाद ना करें और क्रिएटिविटी पर फोकस रखें। आपके राजनैतिक व सामाजिक संपर्कों से आपको उचित सपोर्ट मिलेगी। अगर घर में कोई सुधार संबंधी योजना बन रही है, तो वास्तु संबंधी नियमों का पालन भी करें।
नेगेटिव- अपनी नकारात्मक आदतों पर काबू रखें। आपकी कोई ज़िद आपसी संबंधों को खराब कर देगी। साथ ही अपने खर्चों को भी संयमित रखें। कुछ सेविंग करना भी जरूरी है। विद्यार्थी अपने लक्ष्य पर फोकस रहे।
व्यवसाय- कारोबारी व्यवस्था उचित बनी रहेगी। टेक्नोलॉजी का इस्तेमाल करके अपने व्यवसाय को और अधिक बेहतर बनाने की कोशिश करें। नौकरीपेशा लोगों को उपलब्धि मिलने के योग बने हुए हैं। बॉस तथा उच्चाधिकारियों का भी सहयोग बना रहेगा।
लव- वैवाहिक संबंध सुखद रहेंगे, लेकिन पारिवारिक मामलों में ज्यादा दखलअंदाजी ना करें। 
स्वास्थ्य- वर्तमान मौसम के प्रति लापरवाही बिल्कुल ना बरतें। ब्लड प्रेशर के लोग खास अपना ध्यान रखें और उचित इलाज ले।
भाग्यशाली रंग- आसमानी, भाग्यशाली अंक- 4
धनु - पॉजिटिव- किसी सकारात्मक व्यक्ति के अनुभव द्वारा आप अपनी कार्य योजनाओं को और अधिक बेहतर बना पाएंगे। आर्थिक स्थिति भी सुदृढ़ व सशक्त बनेगी। पूरे मनोयोग से अपने लक्ष्य के प्रति समर्पित रहे। युवा वर्ग अपने करियर के प्रति पूरी तरह एकाग्र चित्त रहेंगे।
नेगेटिव- किसी को भी उधारी देने से बचें, क्यों कि हो सकता है, कि वापसी ना हो। कोर्ट केस संबंधी मामलों में किसी के प्रकार का समाधान मिलने की उम्मीद कम ही है। किसी पर भी अधिक भरोसा ना करें। लेकिन रिश्तेदारी संबंधी वाद-विवाद प्रयास करने पर सुलझ सकता है।
व्यवसाय- आज कामकाज कुछ हल्का ही रहेगा। कोई बड़ी डील करने से पहले उससे संबंधित उचित जानकारी अवश्य हासिल कर ले। विदेश जाने की कोशिश कर रहे युवाओं को अच्छी खबर मिल सकती है। सरकारी सेवारत व्यक्ति किसी भी कानूनी काम को हाथ में ना लें।
लव- आपकी समस्याओं का समाधान निकालने में जीवन साथी का पूर्ण सहयोग रहेगा। मित्रों के साथ पारिवारिक गेट-टुगेदर प्रसन्नता तथा नई ऊर्जा प्रदान करेगा।
स्वास्थ्य- कुछ समय से चल रही स्वास्थ्य संबंधी परेशानी से राहत मिलेगी। रोग निवृत्ति के लिए प्राकृतिक तरीकों को अधिक अपनाएं।
भाग्यशाली रंग- बादामी, भाग्यशाली अंक- 6
मकर - पॉजिटिव- दिन की शुरुआत सकारात्मक सोच से करें, स्वत: ही आपके कार्य बनते जाएंगे। कुछ लोग आपके कार्यों में व्यवधान डाल सकते हैं, परंतु आपकी कार्यप्रणाली पर उसका कोई भी नकारात्मक असर नहीं पड़ेगा। सामाजिक गतिविधियों में बढ़-चढ़कर हिस्सा लेना आपकी योग्यता को और अधिक निखारेगा।
नेगेटिव- छोटी-छोटी बातों पर हतोत्साहित होना उचित नहीं है, इसका नकारात्मक प्रभाव आप की कार्य क्षमता पर भी पड़ेगा। भविष्य संबंधी कोई भी योजना बनाने में जल्दबाजी ना करें तथा सहजता से आगे बढ़ते रहे। घर के वरिष्ठ सदस्यों के साथ भी कुछ समय जरूर व्यतीत करें।
व्यवसाय- कार्यक्षेत्र पर अपनी उपस्थिति अनिवार्य रखें तथा सभी काम अपनी देखरेख में ही करवाएं क्योंकि कर्मचारियों की किसी लापरवाही का खामियाजा भुगतना पड़ सकता है। ऑफिस में नई जिम्मेदारियां मिल सकती हैं जो कि आपके मन मुताबिक रहेंगी।
लव- घर में सुख-शांति भरा माहौल रहेगा। किसी नजदीकी मित्र से मुलाकात होगी और पुरानी यादें ताजा होंगी। 
स्वास्थ्य- तनाव जैसी बातों से खुद को दूर रखें, क्योंकि इस वजह से आपकी कार्य क्षमता प्रभावित होगी और स्वास्थ पर भी असर पड़ेगा।
भाग्यशाली रंग- सफेद, भाग्यशाली अंक- 6
कुंभ - पॉजिटिव- अनुकूल समय है, इसका भरपूर फायदा उठाएं। हाथ में आए किसी भी कार्य को तुरंत पूरा करने की कोशिश आपको कामयाबी देगी। आप अपनी दिनचर्या को बहुत ही अनुशासित और व्यवस्थित तरीके से व्यतीत करेंगे। भूमि, मकान से संबंधित चल रहा विवाद समाप्त होता नज़र आएगा।
नेगेटिव- अत्यधिक कार्यभार की वजह से कभी-कभी चिढ़चिढ़ापन हावी हो सकता है। युवा वर्ग अपने करियर को लेकर असंतुष्ट रहेंगे, अभी उन्हें और अधिक मेहनत करने की जरूरत है। अपनी समस्याओं का समाधान पाने के लिए स्वभाव में कुछ स्वार्थीपन लाना भी जरूरी है।
व्यवसाय- कार्य क्षेत्र में कर्मचारियों तथा सहयोगियों की सलाह को भी महत्व दें, निश्चित ही आपको कोई उचित समाधान मिलेगा। महिला वर्ग को अपने करियर में विशेष सफलता हासिल होगी। टीम वर्क के साथ जुटे रहने से अच्छे परिणाम हासिल होंगे।
लव- पति-पत्नी के बीच खुशनुमा संबंध रहेंगे। प्रेम संबंधों को जल्दी ही विवाह में परिणित होने के अवसर बनेंगे।
स्वास्थ- थकान और चिड़चिड़ापन जैसी स्थिति हावी रहेगी। मेडिटेशन, योगा इसका उचित इलाज है।
भाग्यशाली रंग- ऑरेंज, भाग्यशाली अंक- 2
मीन - पॉजिटिव- दिन लगभग सामान्य ही व्यतीत होगा। अपने काम पर ध्यान केंद्रित रखें। कुछ अज्ञात विद्याओं के प्रति भी आपकी रूचि जागृत होगी। छोटी-छोटी बातों को नजरअंदाज करने से रिश्ते और अधिक मजबूत होंगे। युवाओं की तरक्की के लिए भी कुछ नए मार्ग प्रशस्त होने जा रहे हैं।
नेगेटिव- कानूनी कार्यों में कुछ उलझने आएंगी, लेकिन काम शांति से निपट भी जाएगा। अपनी महत्वपूर्ण वस्तुओं के संभाल खुद ही करें। क्योंकि उनके खोने या चोरी होने की आशंका बन रही है। बेवजह तनाव लेना या गुस्सा करना उचित नहीं है।
व्यवसाय- व्यवसाय में अगर कोई प्रोजेक्ट लंबे समय से अटका हुआ है तो आज उस से संबंधित कोई कार्य हो सकता है। पब्लिक डीलिंग और मीडिया से संबंधित कार्य में बहुत अधिक ध्यान दें। आपके संपर्क सूत्रों से कोई लाभदायक अनुबंध मिलने की संभावना है। जो कि फायदेमंद रहेगा।
लव- विवाहित संबंध में मधुरता बढ़ेगी। तथा मनोरंजन और शॉपिंग आदि जैसे कार्यों में भी समय व्यतीत होगा।
स्वास्थ्य- वर्तमान मौसम से अपना बचाव रखें तथा व्यवस्थित दिनचर्या बनाएं। तनाव, सिर दर्द जैसी स्थिति रहेगी।
भाग्यशाली रंग- आसमानी, भाग्यशाली अंक- 9